Sepheo sa dibenefiti tsa ho ya beleha ke ho neha motho ya kenyang tjhelete letloleng mme ya tshwanelehang ditlhapiso ka nako eo a leng moimana le ha a ilo beleha.
Kopo e lokelwa ho etswa ka potlako ha llifi ya ho ya beleha e qala kapa ho seng jwalo dikgweding tse tsheletseng ka mora ho beleha.
Motho ya kenyang tjhelete letloleng o lokela hore a be a fumana moputso o ka tlase ho o tlwaelehileng ka nako eo a leng llifing ya ho ya beleha.
Dibenefiti di tla leshwa ho fihla boholong ba matsatsi a 121, mme hona ho tla ya ka hore motho o na le bokae letloleng.
Ha ho ka etseha hore motho a fose mpa kapa lesea le belehwe le kgathetse, tefello e etswa bakeng sa boholo ba nako ya dibeke tse tsheletseng.
Ho tshwanetswe hore ho fanwe ka setifikeiti sa bongaka se tiisetsang boimana le/kapa peleho.
Iteanye le setsi sa mesebetsi se haufi le wena hore o fumane diforomo tse tshwanetseng.
Tlatsa mme o kgutlise diforomo tsena le setifikeiti sa bongaka setsing sa mesebetsi.
E tla le tokomane ya hao ya boitsebiso e tala e nang le metsero le dinomoro tse 13.
Hopola ho fana ka dintlha tse nepahetseng tsa ho banka jwalo ka ha di tiiseditswe ke banka ya hao.
Ka mora ho fumana ditokomane tse tshwanetseng UIF e tshepisa ho sebetsa kapa ho phethahatsa ditleleime dibekeng tse tsheletseng.
Tshebeletso ke mahala.